"Tsunami Sushi Buffet ชัยพฤกษ์ นาจอมเทียน" ปลาดิบ ซูชิ บุฟเฟต์ ที่มีให้เลือกทานกว่า 150 เมนู !! 

วันนี้อยากหาร้านอาหารบุฟเฟ่ต์สไตล์ญี่ปุ่น ที่คุ้มๆ สักหน่อยเปิดวงในมาเจอร้าน สึนามิ ซูชิ บุฟเฟ่ต์ ซึ่งเป็นร้านที่ตั้งอยู่ไม่ใกล้ไม่ไกลจากสัตหีบมากนัก เมื่อลองอ่านรายการอาหารของทางร้านซึ่งมีมากกว่า 150 รายการและราคาก็สมเหตุสมผลประกอบกับได้ลองอ่านรีวิวในวงในแล้วเพื่อนๆ รีวิวไว้ค่อนข้างดี เลยตัดสินใจมาลองทาน......การเดินทางมาที่ร้านเมื่อขับรถจากสัตหีบตามถนนสุขุมวิทมุ่งหน้าสู่พัทยาจะเจอแยกถนชัยพฤกษ์ให้เลี้ยวซ้ายตรงแยก เมื่อเลี้ยวไปประมาณ 50 เมตรตัวร้านจะอยู่ทางซ้ายมือการจอดรถจอดได้หน้าร้านประมาณ 3-4 คัน เมื่อจอดแล้วเดินเข้าไปในร้านบรรยากาศ ในร้านค่อนข้างคึกคักลูกค้าเต็มร้านและยังมีลูกค้านั่งรอคิวอยู่หน้าร้านด้วย ขอแนะนำว่าให้เพื่อนเพื่อนโทรมาจองล่วงหน้าก่อนจะดีกว่า เมื่อเข้าไปพนักงานต้อนรับของของร้าน จะพาเราไปโต๊ะที่จองไว้และบอกกติกาต่างๆ สำหรับการบริการถือว่าดีความสะอาดค่อนข้างธรรมดา รายการอาหารเป็นบุฟเฟ่ต์อาหารญี่ปุ่นซึ่งค่อนข้างหลากหลาย ผม ได้ลองทานไปหลายอย่างอย่างแต่ก็ไม่ทุกรายการ โดยจะขอแนะนำรายการที่ทานแล้วใช้ได้ ดังนี้

	1. เทมปุระกุ้ง ทางร้านใช้กุ้งตัวขนาดกลาง เอามาทอดปรุงแบบเทมปุระ ตัวแป้งทอดได้ กรอบ เหลืองสวย น่าทาน เวลาทานจิ้มกับน้ำจิ้มที่เสิร์ฟมา อร่อยใช้ได้
	2. ปลาไข่ย่าง เสิร์ฟมาที่ละ 3 ตัวในหนึ่งจาน ปลาไข่ที่ไข่แน่นเต็มท้องย่าง แล้วโรยเกลือมนิดหน่อยพอเค็มๆ เสิร์ฟพร้อมมะนาวชิ้น ที่เมื่อทานจะบีบลงไปเพื่อเพิ่มความอร่อย
	3. ข้าวปั้นหน้าปลาแซลมอน ทางร้านจะใช้ปลาที่มีไขมันแทรกมาทำ ทำให้ข้าวปั้นที่ได้ออกมาเนื้อปลาจะสีส้มสวย ตัวปลามันพอดี เข้ากันนกับข้าวซูชิ อร่อยครับ
	4. ข้าวปั้นหน้าปลามากุโร่ ปลาเนื้อแดง สีสวย เอามาทำซูชิ ทางร้านปั้นออกมาได้ดีเนื้อปลาไม่เละ เป็นชิ้นสวย เวลาทานใส่วาซาบิหน่อย อร่อยใช้ได้เลย

อาหารที่ได้ลองทานแล้วใช้ได้ ถูกปากมีเท่านี้ครับ แต่อาหารอื่นๆ ที่ได้ลองอย่าง เช่น ซาชิมิ ยำ และพวกเนื้อย่าง รสชาติ ธรรมดา ไม่ค่อยถูกปาก และไม่ค่อยพิถิพิถันในการปรุง อย่างเช่น ในจานซาชิมิที่มีผักแต่งมา ทางร้านล้างยังไม่ค่อยสะอาดยังมีเศษดินติดอยู่จึงทำให้ความสะอาดยังไม่ถูกใจ ส่วนการบริการ ของทางร้านถือว่าดี ราคาเมื่อเทียบกับวัตถุดิบยังแพงไปนิด รสชาติอาหารที่ได้ลองทานโดยรวมยังไม่ถูกปาก เพื่อนๆ ผ่านมาลองมาทานกันนะครับ !!
